ጉግል የአሜሪካ ምርጫን ለመቀልበስ ሩሲያ የሥራችውን ማስታወቂያ አጋለጠ
ጉግል ከአሜሪካ ምርጫ ዘመቻ ጋር ተያይዞ ሩሲያ የምርጫ ዉጤቱን ለመቀልበሰ የሠራቸውን ማስታወቂያ አጋለጠ፡፡ጉግል አግንቸዋለሁ ያለው መረጃ የሩስያ ሰላዮች ከ10 ሚልዮን ዶላር በላይ ወጪ ያወጡበት ማስታወቂያ ሲሆን እ.ኤ.አ የ2016ቱ የአሜሪካ ምርጫ ለመቀልበስ ያገዘ ነውም ተብሏል፡፡ዋሽንግተን ፖስትን ዋቢ አድርገው የተለያዩ የዜና ምንጮች እንደገለፁት ማስታወቂያው ትኩረቱን አድርጎ የነበረው የተሳሳቱ መረጃዎችን በዩቲዩብ እና በጂ ሜይል ላይ ማሠራጨት ነበር፡፡ዘገባው አክሎም  የተሳሳተ ማስታወቂያ የሩሲያው ክሬሚሊን በህጋዊ መንገድ ገዝቶ በፌስ ቡክ ካሠራጨው ጋር ፍፁም የተለየ ነው ይላል፡፡ ይህንኑ ድርጊት ጉግል በአሠራሬ ላይ የተቃጣ ህገ ወጥ ተግባር ነው ሲልም አውግዟል፡፡የአሜሪካው ኢንተለጀንስ ተቋም በያዝነው ዓመት መጀመሪያ ላይ ሩስያ ዶናልድ ትራምፕ እንዲመረጥ ትልቁን ሚና መጫወቷን ሲገልፅ የሰነበተ ቢሆንም የሩስያ መንግስትና ትራምፕ ግን ክሱን አስተባብለዋል፡፡ለጉግል ምርመራ ቅርብ የሆኑ መረጃዎች እንደገለፁት ከሆነ ኩባንያው ከ100ሺህ የአሜሪካ ዶላር በታች የተሰሩ የተለያዩ ማስታወቂያዎችን እየመረመረ ይገኛል፡፡ከዚህ ጋር ተያይዞ ኩባንያው ባወጣው መረጃ የራሱ የሆነ የተለየ የማስታወቂያ ህግና ደንብ እንዳለው ገልፆ ይህ ህግም ዘር እና ሃይማኖት ላይ ትኩረታቸውን ያደረጉ ፖለቲካዊ ማስታወቂያዎችን እንደሚገድብ አስታውቋል፡፡  አሰራሬን ያለ አግባብ ለመጠቀም የሚሞክሩት ላይ ከተመራማሪዎች እና ከሌሎች ኩባንያዎች ጋር ጥብቅ ምርመራ አደርጋለሁ ሲልም አክሏል፡፡ከዚህ ጋር ተያይዞም ማይክሮ ሶፍት ኩባንያ ሰኞ እለት ባወጣው መረጃ በአሜሪካ ምርጫ የተሰሩ ማስታወቂያዎች ሆን ተብለው ለሩስያ የፖለቲካ ፍላጎት ማሟያ መገዛት አለመገዛታቸውን እየመረመርኩኝ ነው ብሏል፡፡ ይሁን እና የድርጅቱ ቃል አቀባይ ለሮይተርስ ተጨማሪ ነገር ለመናገር ጊዜው አሁን አይደለም ሲሉ ተደምጠዋል፡፡